open-index/open-wikipedia-markdown huggingface dataset:
স্পাৎজাকামিনি

থাম্ব|''স্পাৎজাকামিনি'' এবং তার ''পাদ্রোন''

***স্পাৎজাকামিনি*** (, ) একটি ইতালিয় ভাষার সাধারণ বিশেষ্য পদ। ১৯শ ও ২০শ শতাব্দীর গোড়ার দিকে ইতালি ও সুইজারল্যান্ডে চিমনি পরিষ্কারের কাজে নিয়োজিত শিশুশ্রমিকদের এ নামে ডাকা হতো। জার্মান ভাষী অঞ্চলসমূহে এদের *কামিনফেগেরকিন্ডার* নামে ডাকা হতো। এশিশুরা সুইজারল্যান্ডের টিসিনো ক্যান্টনের গরীব পরিবার থেকে আসতো। তাদের অবদান স্মরণ করতে প্রতিবছর ইতালির ভিয়েজ্জো শহরে অনুষ্ঠান হয়। স্পাৎজাকামিনিরা বিভিন্ন শিশুতোষ সাহিত্য ও সাংস্কৃতিক মাধ্যমে জনপ্রিয়। 

## ইতিহাস এবং উৎপত্তি
চিমনি পরিষ্কারের কাজে যুক্ত বেশিরভাগ ছেলে শিশুদের বয়স সাধারণত ৮ থেকে ১২ বছরের মধ্যে হতো। এরা ইতালির সীমান্তবর্তী সুইজারল্যান্ডের টিসিনো ক্যান্টনের বাসিন্দা ছিল। যে সকল প্রাপ্তবয়স্ক চিমনি পরিষ্কারক একাজের ঠিকাদার হতো, ইতালিয় ভাষায় তারা *পাদ্রনি* নামে পরিচিত। এই শিশুরা আকৃতিতে ছোট ও কৃশকায় হওয়ায় সরু চিমনি বেয়ে ওঠা ও পরিষ্কার করার জন্য পাদ্রোনিদের পছন্দের পাত্র ছিল। পরিষ্কার করতে করতে যখন এই শিশুরা চিমনির চূড়ায় পৌছে যেত, তখন "স্পাৎজাকামিনি" বলে চিৎকার করে জানান দিতো যে প্রকৃতই তারা অন্ধকার, সরু চিমনি পরিষ্কার সম্পন্ন করেছে। এদের কাজের পরিবেশ ছিল ভয়াবাহ। প্রায়ই এই শিশুদের দুপুরে খাবার জুটতো না, ফলে খাবারের জন্য তাদের ভিক্ষা করতে হতো, এবং প্রায়ই আস্তাবলে ঘুমাতে হতো।  টিসিনো উপত্যকার গরীব পরিবারের ছেলে শিশুদের সাধারণত শীতকালে এই কাজে নিয়োগের জন্য পাঠানো হতো, যেন চরম দরিদ্র ও ক্ষুধার্ত পরিবারগুলিকে একজন কম সদস্যের আহার যোগাড় করতে হয়। টিসিনো ক্যান্টনের টিসিনো উপত্যকা ছাড়াও অনেক শিশু ভার্জাস্কা, সেন্টো উপত্যকা এবং ইতালীর ভিজেজ্জো উপত্যকা থেকে আসতো এবং প্রায়শই উত্তর ইতালিতে কাজ করত।

## জনসংস্কৃতিতে
প্রতিবছর শরতে সারা বিশ্ব থেকে চিমনি ঝাড়ুদাররা *স্পাৎজাকামিনি*'র স্মরণে ইতালির ভিজেজ্জোতে মিলিত হয়। ১৯৪০-৪১ সালে লিসা টেট্জনার ও তার স্বামী কার্ট ক্লাবার এই শিশুদের স্মরণে প্রথমবার দুই খন্ডের শিশুতোষ সাহিত্য *ডেই শোয়ারজেন ব্রুডার* () রচনা করেছিলেন।*কামিনফেগেরজুনজে-তে* ভারজাস্কা উপত্যকার সোনোগনো'র একটি ছোট ছেলে জর্জিওর গল্প বলা হয়েছিল, যা ছিল সত্য ঘটনা অবলম্বনে রচিত। লিজা টেটজনার ভার্জাস্কা উপত্যকা এবং টিসিনোর অন্যান্য উপত্যকা থেকে *স্পাৎজাকামিনি*দের ভাগ্য সম্পর্কে পুরনো ইতিহাস তুলে ধরেছিলেন। বইটি খুব জনপ্রিয় এবং একটি চলচ্চিত্র, একটি টেলিভিশন ধারাবাহিক, একটি সংগীতালেখ্য এবং একটি রেডিও নাটক এই উপন্যাসের উপর ভিত্তি করে তৈরি করা হয়েছে। এছাড়াও *স্পাৎজাকামিনি'র* স্মরণে ভারজাস্কা উপত্যকার সোনোগনোতে শুরু হওয়া একটি পাহাড়ি মেঠোপথের নামকরণ করা হয়েছে।

## সম্পর্কিত সাহিত্য
* এলিজাবেথ ওয়েঙ্গার: *আলস লেবেন্ডার বেসেন ইম কামিন* (জার্মান ভাষায়): এলিনার ভেরগেসেনেন ভারগেনজেনহেইট আউফ ডার স্পার। ২০১০।
* লিসা টেট্জনার ও কার্ট ক্লাবার: *ডেই শোয়ারজেন ব্রুডার। আর্লেবনিসে আন্ড আবেন্টুয়ের এইনেস ক্লিনেন টেসিনারস*। ১৯৪০-৪১-এ প্রথম প্রকাশিত, সোয়ারল্যান্ডার, আরাউ/ম্যানহেইম ২০১০, ।
* লিসা টেট্জনার ও হ্যানেস বাইন্ডার (চিত্রকর): *ডেই শোয়ারজেন ব্রুডার – রোমান ইন বিল্ডার্ন।* পাটমোস ভারলাগশাউস, ডুসেলডর্ফ ২০০২, ।

## তথ্যসূত্র

## বহিঃসংযোগ

* Museo dello Spazzacamino in Vigezzo  

বিষয়শ্রেণী:সুইজারল্যান্ডীয় সমাজ
বিষয়শ্রেণী:সুইজারল্যান্ডে শিশুশ্রম
বিষয়শ্রেণী:সুইরজারল্যান্ডের যুবসমাজ
বিষয়শ্রেণী:ইউরোপে দাসত্ব
বিষয়শ্রেণী:১৯ শতকের সুইজারল্যান্ড
পামবন সেতু

**পামবন সেতু** একটি রেল সেতু, যা ভারতের মূল ভূখণ্ডের মণ্ডপম শহরকে পামবন দ্বীপ ও রামেশ্বরমের সাথে সংযুক্ত করে। এটি ১৯১৪ সালের ২৪ ফেব্রুয়ারি খোলা হয়েছিল, সেতুটি ভারতের প্রথম সমুদ্র সেতু এবং এটি বান্দ্রা-ওয়ারলি সী লিংক ২০১০ সালে খোলার আগে পর্যন্ত ভারতের দীর্ঘতম সমুদ্র সেতু ছিল। রেল সেতু বেশিরভাগ ক্ষেত্রে একটি প্রচলিত সেতু, যা কংক্রিটের পিয়ারের উপর স্থির থাকে, কিন্তু পামবান সেতুর মাঝপথে একটি দ্বি-খণ্ডের বাস্কুল সেতু বিভাগ রয়েছে, যা জাহাজ ও বার্জ চলাচলের সুবিধা প্রদান করে। পামবন সেতু ১৯৮৮ সাল অবধি একমাত্র ভূতল পরিবহন ব্যবস্থা ছিল, যা তামিলনাড়ুর রামেশ্বরমকে মূল ভূখণ্ডের সাথে সংযুক্ত করেছিল। এই সেতুর বাস্কুল অংশ ২০১৮ সালের ডিসেম্বর মাসে ক্ষতিগ্রস্ত হয়, যার ফলে ৩ মাসের জন্য সেতুর পরিবহন ব্যবস্থা স্থগিত ছিল। রেল চলাচল পুনরায় ২০১৯ সালের ২৭ ফেব্রুয়ারি শুরু হয়।

একটি সড়ক সেতু ১৯৮৮ সালে রেল সেতুর সমান্তরালভাবে নির্মিত হয়েছিল। এই সড়ক সেতু অন্নাই ইন্দিরা গান্ধী সড়ক সেতু নামেও পরিচিত। অন্নাই ইন্দিরা গান্ধী সড়ক সেতু জাতীয় সড়ক (এনএইচ ৪৯) কে রামেশ্বরম দ্বীপের সাথে সংযুক্ত করেছে। এটি পক প্রণালীতে এবং মণ্ডপম (ভারতীয় মূল ভূখণ্ডের একটি স্থান) ও পামবনের (রামেশ্বরম দ্বীপের জেলেদের অন্যতম শহর) তীরের মধ্যে দাঁড়িয়ে আছে। এটি ভারতের তৎকালীন প্রধানমন্ত্রী রাজীব গান্ধী ১৯৮৮ সালের ২  অক্টোবর উদ্বোধন করেছিলেন।   দীর্ঘ এই সেতুটি সম্পূর্ণ হতে প্রায় ১৪ বছর সময় নিয়েছে।

## তথ্যসূত্র

বিষয়শ্রেণী:পক প্রণালী
বিষয়শ্রেণী:ভারতের রেল সেতু
বিষয়শ্রেণী:১৯১৪-এ ভারতে প্রতিষ্ঠিত
বিষয়শ্রেণী:তামিলনাড়ুর সেতু
বিষয়শ্রেণী:২০শ শতাব্দীতে ভারতের স্থাপত্য
মার্কিন সামোয়া

**মার্কিন সামোয়া** (American Samoa; , ; also **' or **') মার্কিন যুক্তরাষ্ট্রের একটি অনঙ্গীভূত অঞ্চল যা দক্ষিণ প্রশান্ত মহাসাগরে স্বাধীন সামোয়া রাষ্ট্রের দক্ষিণ-পূর্বে অবস্থিত। অঞ্চলটি  অবস্থানে অবস্থিত। মার্কিন সামোয়া আন্তর্জাতিক তারিখরেখার পূর্বে পড়েছে, অন্যদিকে সামোয়া রেখাটির পশ্চিমে পড়েছে। মার্কিন সামোয়ার স্থলভাগের মোট আয়তন প্রায় ১৯৯ বর্গকিলোমিটার, যা মার্কিন যুক্তরাষ্ট্রের রাজধানী ওয়াশিংটন ডিসি-র চেয়ে সামান্য বেশি। মার্কিন সামোয়া মার্কিন যুক্তরাষ্ট্রের অধীনস্থ সর্বদক্ষিণ অঞ্চল। এটি বিষুবরেখার দক্ষিণে অবস্থিত দুইটি মার্কিন অঞ্চলের একটি (অপরটি হল মানববসতিহীন জার্ভিস দ্বীপ)। টুনা মাছ এখানকার প্রধান অর্থনৈতিক দ্রব্য এবং এটি মূলত মার্কিন যুক্তরাষ্ট্রের বাকি অংশের সাথে বাণিজ্য সম্পাদন করে।

মার্কিন সামোয়া ৫টি মূল দ্বীপ ও ২টি প্রবাল অ্যাটল দ্বীপ নিয়ে গঠিত। এদের মধ্যে বৃহত্তম ও সর্বাধিক জনবহুল দ্বীপটির নাম হল তুতুইলা। এছাড়া মানুআ দ্বীপপুঞ্জ, রোজ প্রবালদ্বীপ ও সোয়েইন্স দ্বীপটিও মার্কিন সামোয়ার অন্তর্ভুক্ত। ভৌগোলিকভাবে সোয়েইন্স দ্বীপ বাদে বাকি সবগুলি দ্বীপ সামোয়ান দ্বীপপুঞ্জের মধ্যে পড়েছে, যে দ্বীপপুঞ্জটি কুক দ্বীপপুঞ্জের পশ্চিমে, তোংগার উত্তরে ও তোকেলাউয়ের প্রায় ৫০০ কিলোমিটার দক্ষিণে অবস্থিত। মার্কিন সামোয়ার পশ্চিমে ওয়ালিস ও ফুটুনা দ্বীপগুলি অবস্থিত। ২০২১ সালের হিসাব অনুযায়ী মার্কিন সামোয়াতে প্রায় ৪৬ হাজারের কিছু বেশি লোকের বাস। এখানকার সিংহভাগ অধিবাসী দ্বিভাষী; তারা মার্কিন ইংরেজি ও সামোয়া উভয় ভাষায় অনর্গল কথা বলতে পারে।

১৯৮৩ সাল থেকে মার্কিন সামোয়া প্রশান্ত মহাসাগরীয় সম্প্রদায়ের সদস্য। অন্য যেকোনও মার্কিন অঙ্গরাজ্য বা অঞ্চলের তুলনায় মার্কিন সামোয়াতে সেনাবাহিনীতে যোগদানের হার সবচেয়ে বেশি। ২০১৪ সালের তথ্য অনুযায় মার্কিন সেনাবাহিনীতে কর্মে নিয়োগদান প্রশাসনের ৮৮৫টি কেন্দ্রের মধ্যে মার্কিন সামোয়ার পাগো পাগো নিয়োগদান কেন্দ্রটি শীর্ষস্থানে ছিল। তবে উচ্চসংখ্যায় সামরিক সেবাদানকারী ব্যক্তি নিয়োগের পরেও মার্কিন সামোয়ার অধিবাসীদেরকে এখনও মার্কিন নির্বাচনে ভোটদানের অধিকার প্রদান করা হয়নি, এমনকি তাদেরকে মার্কিন নাগরিক হিসেবেও মর্যাদা দেওয়া হয় না। মার্কিন সামোয়ার অধিবাসীরা জন্মসূত্রে জাতীয়তার দিকে থেকে মার্কিন ব্যক্তি হলেও তাদের কোনও মার্কিন নাগরিকত্ব নেই।

## তথ্যসূত্র

বিষয়শ্রেণী:মার্কিন সামোয়া
বিষয়শ্রেণী:পলিনেশিয়ার ভূগোল
বিষয়শ্রেণী:দ্বীপরাষ্ট্র
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:মার্কিন যুক্তরাষ্ট্রের দ্বীপ এলাকা
বিষয়শ্রেণী:১৮৯৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:উন্নয়নশীল ক্ষুদ্র দ্বীপরাষ্ট্র
বিষয়শ্রেণী:১৮৯৯-এ ওশেনিয়াতে প্রতিষ্ঠা
বিষয়শ্রেণী:মার্কিন যুক্তরাষ্ট্রের দ্বীপপুঞ্জ
বিষয়শ্রেণী:দ্বীপ রাষ্ট্র
বিষয়শ্রেণী:ছোট দ্বীপ উন্নয়নশীল রাষ্ট্র
দিবাং নদী সেতু

**দিবাং নদী সেতু** হল দিবাং নদীর ওপারে একটি বিম সেতু, যা বমজির ও মালেক গ্রামকে সংযুক্ত করে এবং ভারতের অরুণাচল প্রদেশের পূর্বাঞ্চলে দামবুক ও রইং-এর মধ্যে সকল-ঋতুতে সংযোগ প্রদান করে। এটি ভারতে জলের উপরে অবস্থিত দ্বিতীয় দীর্ঘতম সেতু এবং ট্রান্স-অরুণাচল হাইওয়ের অন্তর্গত এনএইচ ১৩ এর অংশ হিসাবে ২০১৮ সালে সম্পন্ন হয়েছিল। সেতুটি ৬.২ কিমি দীর্ঘ। কৌশলগতভাবে গুরুত্বপূর্ণ এই সেতুটি ভারতীয় সামরিক বাহিনীকে সীমান্ত এলাকায় পূর্ব বিভাগের (ইস্টার সেক্টর) প্রকৃত নিয়ন্ত্রণ রেখায় দেশবিরোধী কার্যক্রম ও চীনা সামরিক হুমকি মোকাবেলায় সহায়তা করে। সেতুটি ইদু মিশমি ভাষায় *তালন* এবং পদম জাতি অধ্যুষিত অঞ্চলে *সিকং* নামে পরিচিত।
## তথ্যসূত্র

বিষয়শ্রেণী:অরুণাচল প্রদেশের সেতু
বিষয়শ্রেণী:ভারতের সড়ক সেতু
দক্ষেশ্বর শিব মন্দির

**দক্ষেশ্বর শিব মন্দির** () অথবা **দক্ষ মহাদেব মন্দির** ভারতের উত্তরাখণ্ড রাজ্যের হরিদ্বার হতে তিন কিলোমিটার দূরত্বে কনখলে অবস্থিত একটি হিন্দু মন্দির। মন্দিরটি সতীর জনক তথা ব্রহ্মার পুত্র রাজা দক্ষ প্রজাপতির নামে  নামাঙ্কিত করা হয়েছে। সৃষ্টিকর্তা ব্রহ্মার চৌদ্দ প্রজাপতির অন্যতম হলেন দক্ষ প্রজাপতি  এবং তিনি  হিন্দু পুরাণে জীবনের রক্ষক।

বর্তমান মন্দিরটি রানী ধনকোউর ১৮১০ খ্রিস্টাব্দে নির্মাণ করেছিলেন এবং ১৯৬২ খ্রিস্টাব্দে এর  পুনর্নির্মাণ হয়। অগণিত শৈব ভক্তবৃন্দের সমাগম হয় মহাশিবরাত্রি তিথিতে।

## দক্ষের কিংবদন্তি
[বাম|থাম্ব|200x200পিক্সেল| শিবলিঙ্গম - এটি [ প্রজাপতি দক্ষ| দক্ষের গলার অংশ, যাকে মহা রুদ্র দ্বারা শিরচ্ছেদ করা হয়েছিল]]
মহাভারতে এবং হিন্দুধর্মের অন্যান্য গ্রন্থে এরূপ উল্লেখ আছে যে, শিবের  স্ত্রী সতীর পিতা দক্ষ যে স্থানে শিবকে আমন্ত্রণ না জানিয়ে যজ্ঞ করেছিলেন এবং সতী অপমানিত বোধ করে যজ্ঞকুণ্ডে নিজেকে আহুতি দেন, সেই স্থানে মন্দিরটি অবস্থিত। শিব এই ঘটনায় রুষ্ট হয়ে নিজের মস্তক হতে জটা উপড়িয়ে পর্বতে আঘাত করেন, বলশালী বীরভদ্রের উদয় হয়। তিনি শিবের নির্দেশে কালবিলম্ব না করে যজ্ঞ স্থলে পৌঁছান। ভয়ঙ্কর যুদ্ধে তিনি দক্ষের শিরশ্ছেদ করে কুণ্ডেই নিক্ষেপ করেন। পরে সকল দেবতা ও মুণিগণের স্তুতিতে শিব সন্তুষ্ট হন এবং দক্ষকে একটি ছাগলের মাথা কেটে দেওয়া হয় এবং দক্ষ জীবিত হন। এরূপ কাহিনী ও বিবরণ বায়ু পুরাণে পাওয়া যায়।

## অন্যান্য কাঠামো
বাম|থাম্ব|267x267পিক্সেল| দক্ষেশ্বর শিব মন্দির চত্বরে গঙ্গা মন্দির
মূল দক্ষেশ্বর শিব মন্দিরের পাশে আছে দশমহাবিদ্যা মন্দির। নবরাত্রি উপলক্ষে  মহাবিদ্যাকে নিবেদনের জন্য  দেবীর ভক্তদের বিশেষ সমাগম হয়।  গঙ্গাকে নিবেদন করে এই পরিসরেরই  আরও একটি মন্দিরও রয়েছে। মন্দিরের পাশেই রয়েছে গঙ্গার উপর *দক্ষ ঘাট* ও *নীলেশ্বর শিব মন্দির*।

## তথ্যসূত্র

## বহিঃসংযোগ
* 
* Religious Places in Haridwar district
* The story of Daksha - kankhal 

বিষয়শ্রেণী:উত্তরাখণ্ডের হিন্দু মন্দির
বিষয়শ্রেণী:হরিদ্বার জেলা
বিষয়শ্রেণী:উইকিউপাত্তে স্থানাঙ্ক আছে
জেবাস্টিয়ান কুর্ৎস

**জেবাস্টিয়ান কুর্ৎস** (  ; জন্ম ২৭ আগস্ট ১৯৮৬) একজন অস্ট্রীয় রাজনীতিবিদ। তিনি বর্তমানে অস্ট্রিয়ান পিপলস পার্টির চেয়ারম্যান এবং সংসদীয় নেতা হিসেবে দায়িত্ব পালন করছেন। তিনি দুবার অস্ট্রিয়ার চ্যান্সেলর ছিলেন, প্রথমে ২০১৭ সালের ডিসেম্বর থেকে ২০১৯ সালের মে পর্যন্ত এবং  দ্বিতীয়বার ২০২০ সালের জানুয়ারি থেকে ২০২১ সালের অক্টোবর পর্যন্ত। প্রায় চার বছর ধরে, কুর্ৎস বিশ্বের সর্বকনিষ্ঠ সরকার প্রধান এবং অস্ট্রিয়ান ইতিহাসের সর্বকনিষ্ঠ চ্যান্সেলর ছিলেন। তিনি ৩১ বছর বয়সে প্রথম চ্যান্সেলর নির্বাচিত হন।

ভিয়েনার মিডলিংয়ে জন্মগ্রহণ করেন এবং বেড়ে ওঠেন। ২০০৪ সালে তিনি GRG 12 Erlgasse থেকে পাস করেন এবং এক বছর পরে বাধ্যতামূলক সামরিক দায়িত্ব পালন করেন। কুর্ৎস  ভিয়েনা বিশ্ববিদ্যালয়ে আইন অনুষদে ভর্তি হন কিন্তু পরে তার রাজনৈতিক কর্মজীবনে মনোনিবেশ করার জন্য বাদ পড়েছিলেন। ২০০৩ সালে ইয়ং পিপলস পার্টিতে (জেভিপি) যোগ দিয়ে তিনি রাজনীতিতে প্রবেশ করেন। পাঁচ বছর পর তিনি ভিয়েনায় জেভিপির চেয়ারম্যান হিসেবে তার প্রথম রাজনৈতিক পদ গ্রহণ করেন। ২০১০ সালে, তিনি সফলতার সাথে ভিয়েনিস স্টেট ডায়েটের জন্য প্রঅতিযোগিতা করেন। ২০১১ সালে মন্ত্রিসভায় রদবদলের ফলে, কুর্ৎসকে সামাজিক সংহতকরণের জন্য স্বরাষ্ট্র মন্ত্রণালয়ের রাজ্য সচিব মনোনীত এবং নিযুক্ত করা হয়। ২০১৩ সালের আইনি নির্বাচনের পর, কুর্ৎস অস্ট্রিয়ার পররাষ্ট্রমন্ত্রী হন এবং ২০১৭ সালের ডিসেম্বর পর্যন্ত দেশের শীর্ষ কূটনীতিক ছিলেন।

## ব্যক্তিগত জীবন
কুর্ৎস ১৯৮৬ সালের ২৭শে আগস্ট ভিয়েনায় এক রোমান ক্যাথলিক পরিবারে জন্মগ্রহণ করেন। তিনি এলিজাবেথ (জন্মনাম ড্যোলার) ও জোসেফ কুর্ৎসের একমাত্র সন্তান। তার বাবা একজন প্রকৌশলী এবং তার মা একটি ব্যাকরণ স্কুলের শিক্ষক। কুর্ৎসের মাতামহী মাগডালেনা ম্যুলার ১৯২৮ সালে সার্ব ক্রোটস ও স্লোভনেস রাজ্যের তেমেরিনে (বর্তমান ভোইভোদিনা, সার্বিয়া) জন্মগ্রহণ করেন,  যিনি সেই শহর থেকে পালিয়ে আসা দানিউব সোয়াবিয়ান এবং দ্বিতীয় বিশ্বযুদ্ধের পর যুগোস্লাভ পার্টিসান এবং রেড আর্মি হাঙ্গেরি রাজ্যের দখলকৃত অঞ্চলটি মুক্ত করতে শুরু করলে জোগেলসডর্ফে (বর্তমান অস্ট্রিয়া) বসতি স্থাপন করেন। কুর্ৎস ভিয়েনার ১২তম জেলা মাইডলিংয়ে বেড়ে ওঠেন এবং তিনি এখনো সেখানে বসবাস করেন। তিনি ২০০৪ সালে মাতুরা সার্টিফিকেট অর্জন করেন, ২০০৫ সালে বাধ্যতামূলক সামরিক সেবা সম্পন্ন করেন, এবং একই বছর ভিয়েনা বিশ্ববিদ্যালয়ে আইন পড়া শুরু করেন। পরবর্তীকালে তিনি বিশ্ববিদ্যালয় ছেড়ে দেন এবং তার রাজনৈতিক কর্মজীবনে মনোনিবেশ করেন। কুর্ৎস বিদ্যালয়ে পড়ার সময় থেকেই অর্থনীতির শিক্ষক সুজান থিয়েরের সাথে সম্পর্ক রেখেছেন।

## অনার্স

## তথ্যসূত্র

## বহিঃসংযোগ
* দাপ্তরিক ওয়েবসাইট (জার্মান ভাষায়)
* Sebastian Kurz' profile on the Chancellery website
* Sebastian Kurz' profile on the Parliament website (in German)
* Leadership  of the Austrian People's Party (in German)
* Sebastian Kurz at *[[Encyclopædia Britannica]]*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রীয় চ্যান্সেলর
বিষয়শ্রেণী:২১শ শতাব্দীর অস্ট্রীয় রাজনীতিবিদ
বিষয়শ্রেণী:২১শ শতাব্দীর রোমান ক্যাথলিক
বিষয়শ্রেণী:অস্ট্রিয়ার চ্যান্সেলর
বিষয়শ্রেণী:অস্ট্রিয়ার পররাষ্ট্রমন্ত্রী
বিষয়শ্রেণী:অস্ট্রীয় পিপলস পার্টির রাজনীতিবিদ
বিষয়শ্রেণী:অস্ট্রীয় রোমান ক্যাথলিক
বিষয়শ্রেণী:ইসলাম ধর্মের সমালোচক
বিষয়শ্রেণী:জার্মান বংশোদ্ভূত অস্ট্রীয় ব্যক্তি
বিষয়শ্রেণী:সার্বীয় বংশোদ্ভূত অস্ট্রীয় ব্যক্তি
বিষয়শ্রেণী:ভিয়েনার রাজনীতিবিদ
বিষয়শ্রেণী:হাঙ্গেরীয় বংশোদ্ভূত অস্ট্রীয় ব্যক্তি
কর্মদক্ষতা (পদার্থবিজ্ঞান)

শক্তিকে তার একটি রূপ থেকে অন্য রূপে রূপান্তরিত করার বেলায় সব সময়ই খানিকটা শক্তির অপচয় হয়। কাজেই সব সময়েই আমরা যে পরিমাণ কাজ করতে চাই সে পরিমাণের চেয়ে বেশি শক্তি দেই।

সকল ধরনের যন্ত্রেই ঘর্ষণ, তাপশক্তি বা অন্যান্য কারণে শক্তির অপচয় হয়। সেজন্য আমাদের প্রয়োজন অনুযায়ী যন্ত্রটি কতটুকু দক্ষতার সাথে শক্তি ব্যবহার করেছে তা পরিমাপ করা প্রয়োজন। এখন এই পরিমাপের জন্য আমরা কর্মদক্ষতা বলে একটি নতুন রাশি ব্যবহার করে থাকি।

## সংজ্ঞা
কোনো যন্ত্র থেকে প্রাপ্ত মোট কার্যকর শক্তি এবং যন্ত্রে প্রদত্ত মোট শক্তির অনুপাতকে ঐ যন্ত্রের **কর্মদক্ষতা বলে**। আমরা কর্মদক্ষতাকে গ্রীক ছোটো হাতের অক্ষর η (ইটা) দিয়ে প্রকাশ করে থাকি। কর্মদক্ষতাকে শতকরা হিসেবে সূত্র আকারে লিখা হলেঃ কর্মদক্ষতা=`(কাজের পরিমাণ/প্রদত্ত শক্তি)×১০০℅`

এই সূত্রকে আরও কয়েকরকম ধরনে লিখা যায়। কর্মদক্ষতা=`{(প্রদত্ত শক্তি-শক্তির অপচয়)/প্রদত্ত শক্তি}×১০০℅`

আবার,
কর্মদক্ষতা=`(লভ্য কার্যকর ক্ষমতা/মোট প্রদত্ত ক্ষমতা)×১০০℅`

## আরও দেখুন
* ক্ষমতা
* শক্তি
* কাজ
* ঘর্ষণ
* তাপশক্তি

## তথ্যসূত্র

বিষয়শ্রেণী:ভবন প্রকৌশল
বিষয়শ্রেণী:শক্তি সংরক্ষণ
বিষয়শ্রেণী:শক্তির রূপান্তর
বিষয়শ্রেণী:শক্তির দক্ষতা
বিষয়শ্রেণী:শক্তির দক্ষ ব্যবহার
আলেক্সান্দ্রু পাশকানু

**আলেক্সান্দ্রু স্তেফান পাশকানু** (; জন্ম: ২৮ সেপ্টেম্বর ১৯৯৮; **আলেক্সান্দ্রু পাশকানু** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের দ্বিতীয় স্তর সেহুন্দা দিভিসিওনের ক্লাব পোনফেরাদিনা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

২০১৬ সালে, পাশকানু রোমানিয়া অনূর্ধ্ব-১৮ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

ব্যক্তিগতভাবে, পাশকানু বেশ কিছু পুরস্কার জয়লাভ করেছেন, যার মধ্যে ২০১৬–১৭ মৌসুমে লেস্টার সিটি অনূর্ধ্ব-২৩-এর মৌসুম সেরা খেলোয়াড়ের পুরস্কার অন্যতম। 

## প্রারম্ভিক জীবন
আলেক্সান্দ্রু স্তেফান পাশকানু ১৯৯৮ সালের ২৮শে সেপ্টেম্বর তারিখে রোমানিয়ার বিরলাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পাশকানু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:রোমানীয় ফুটবলার
বিষয়শ্রেণী:সোসিয়েদাদ দেপোর্তিবা পোনফেরাদিনার খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:স্পোর্টিং হিহোনের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
কে.এন অনন্তপদ্মানাভান

**করুমানাসেরি নারায়ানাইয়েরি অনন্তপদ্মানাভান** ( জন্ম ৮ সেপ্টেম্বর ১৯৬৯) ভারতের কেরল রাজ্যের একজন প্রাক্তন প্রথম-শ্রেণীর ক্রিকেটার, যিনি ভারত এ দলের হয়ে আন্তর্জাতিক ও দক্ষিণ জোন ও কেরল রাজ্যের হয়ে ঘরোয়া ক্রিকেটে খেলতেন। তিনি রনজি ট্রফি প্রতিযোগিতায় কেরল রাজ্য দলের অধিনায়ক। বর্তমানে প্রথম শ্রেণীর ক্রিকেটে আম্পায়ারের দায়িত্ব পালন করে এবং রনজি ট্রফি এবং ইন্ডিয়ান প্রিমিয়ার লিগ সহ ভারতের সকল প্রকার ঘরোয়া ক্রিকেটের স্বীকৃত কর্মকর্তা। আগস্ট ২০২০, তাকে আইসিসি আম্পায়ারদের আন্তর্জাতিক প্যানেলে উন্নীত করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:তিরুবনন্তপুরম থেকে আগত ক্রিকেটার
বিষয়শ্রেণী:কেরলের ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:ভারতীয় টি২০ আই ক্রিকেট আম্পায়ার
জশুয়া অ্যাংরিস্ট

**জশুয়া ডেভিড অ্যাংরিস্ট** (জন্ম সেপ্টেম্বর ১৮, ১৯৬০) একজন ইসরায়েলি-মার্কিন অর্থনীতিবিদ এবং ম্যাসাচুসেটস ইনস্টিটিউট অফ টেকনোলজির অর্থনীতির ফোর্ড অধ্যাপক। ২০২১ সালে ডেভিড কার্ড এবং খিডো ইম্বেন্‌সের সাথে তিনি অর্থনীতিতে নোবেল স্মারক পুরস্কার পেয়েছেন। "কার্যকারণ সম্পর্কের বিশ্লেষণে পদ্ধতিগত অবদানের জন্য" অ্যাংরিস্ট এবং ইম্বেন্‌স পুরস্কারের অর্ধেক ভাগ করে নিয়েছেন।

তিনি শ্রম অর্থনীতি, নগর অর্থনীতি এবং শিক্ষা অর্থনীতিতে বিশ্বের শীর্ষ অর্থনীতিবিদদের মধ্যে স্থান অধিকার করেছেন। জনসাধারণের নীতির প্রভাব এবং অর্থনৈতিক বা সামাজিক পরিস্থিতিতে পরিবর্তন নিয়ে গবেষণার জন্য আধা-পরীক্ষামূলক গবেষণা নকশা (যেমন যন্ত্রপরিবর্তনকারী) ব্যবহারের জন্য পরিচিত। তিনি এমআইটি'র স্কুল কার্যকারিতা ও বৈষম্য উদ্যোগের সহ-প্রতিষ্ঠাতা এবং সহ-পরিচালক, যা মার্কিন যুক্তরাষ্ট্রে মানব মূলধন এবং আয়ের বৈষম্যের মধ্যে সম্পর্ক নিয়ে চর্চা করে।
## পুরস্কার ও সম্মাননা

### অর্থনীতিতে নোবেল স্মারক পুরস্কারের পূর্বে
অ্যাংরিস্ট ইনস্টিটিউট ফর দ্য স্টাডি অফ লেবার (আইজেডএ) এর একজন গবেষণা ফেলো। তিনি অর্থমিতিক সমাজের (ইকোনমেট্রিক সোসাইটি) একজন বিশিষ্ট সভ্য। তিনি ২০০৬ সালে আমেরিকান অ্যাকাডেমি অফ আর্টস অ্যান্ড সায়েন্সেস-এর বিশিষ্ট সভ্য নির্বাচিত হন। ২০০৭ সালে সেন্ট গ্যালেন বিশ্ববিদ্যালয় থেকে অর্থনীতিতে সম্মানসূচক ডক্টরেট লাভ করেন। তিনি ২০১১ সালে বুদাপেস্টের রাজ্ক লাজলো কলেজ ফর অ্যাডভান্সড স্টাডিজ তাকে জন ভন নিউম্যান পুরস্কার প্রদান করে।

### অর্থনীতিতে নোবেল স্মারক পুরস্কার
২০২১ সালে অর্থনীতিতে নোবেল স্মারক পুরস্কারের অর্ধেক অর্থ প্রদানের যুক্তি ব্যাখ্যা করার জন্য, রাজকীয় সুয়েডীয় বিজ্ঞান একাডেমি উল্লেখ করেছে যেএকটি প্রাকৃতিক পরীক্ষা থেকে তথ্য ব্যাখ্যা করা কঠিন . . . উদাহরণস্বরূপ, এক দল শিক্ষার্থীর জন্য বাধ্যতামূলক শিক্ষার মেয়াদ অতিরিক্ত এক বছর বাড়ানো (কিন্তু অন্য দলের জন্য নয়) সেই দলের প্রত্যেককে একইভাবে প্রভাবিত করবে না। কিছু শিক্ষার্থী যেভাবেই হোক পড়াশোনা চালিয়ে যাবে এবং তাদের জন্য, শিক্ষার মূল্য প্রায়শই পুরো দলের প্রতিনিধি নয়। সুতরাং, স্কুলে অতিরিক্ত বছরটির প্রভাব সম্পর্কে কোনও সিদ্ধান্ত নেওয়া কি সম্ভব? ১৯৯০-এর দশকের মাঝামাঝি সময়ে, জশুয়া অ্যাংরিস্ট এবং খিডো ইম্বেন্‌স এই পদ্ধতিগত সমস্যার সমাধান করেন, যা দেখায় যে প্রাকৃতিক পরীক্ষা-নিরীক্ষা থেকে কারণ এবং প্রভাব সম্পর্কে সঠিক সিদ্ধান্ত কীভাবে নেওয়া যেতে পারে।

## আরও দেখুন

* আপাত প্রাকৃতিক পরীক্ষা

## তথ্যসূত্র

## বহিঃসংযোগ

* এমআইটি ওয়েবসাইটে জশুয়া অ্যাংরিস্টের শিক্ষক বিবরণী 
* এনবিইআর-এর ওয়েবসাইটে জশুয়া অ্যাংরিস্টের বিবরণী
* আইজেডএ ওয়েবসাইটে রিসার্চ ফেলো হিসাবে জশুয়া অ্যাংরিস্টের বিবরণী

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ইসরায়েলি ইহুদি
বিষয়শ্রেণী:ইহুদি নোবেল বিজয়ী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ইসরায়েলি অর্থনীতিবিদ
বিষয়শ্রেণী:ইসরায়েলি নোবেল বিজয়ী
বিষয়শ্রেণী:ওবারলিন কলেজের প্রাক্তন শিক্ষার্থী
বিষয়শ্রেণী:মার্কিন-ইহুদি বংশোদ্ভূত ইসরায়েলি ব্যক্তি
তেরসিয়াস মালেপে

**রেপো তেরসিয়াস মালেপে** (; জন্ম: ১৮ ফেব্রুয়ারি ১৯৯৭; **তেরসিয়াস মালেপে** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব আমাজুলু এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৭ সালে, মালেপে দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। এরপূর্বে ২০১৬ সালে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১১ ম্যাচে ১টি গোল করেছেন।

## প্রারম্ভিক জীবন
রেপো তেরসিয়াস মালেপে ১৯৯৭ সালের ১৮ই ফেব্রুয়ারি তারিখে দক্ষিণ আফ্রিকার মিডেলবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মালেপে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:কেপ টাউন স্পার্স ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
তিক্ত হাস্যরসাত্মক সৃষ্টিকর্ম

**তিক্ত হাস্যরসাত্মক সৃষ্টিকর্ম** বলতে হাস্যরসাত্মক সৃষ্টিকর্মের (যেমন মিলনান্ত নাটক, হাস্যরসাত্মক সাহিত্যকর্ম, ইত্যাদি) একটি প্রকারকে নির্দেশ করা হয়, যাতে সাধারণত হাস্যরসের প্রয়োগ নিষিদ্ধ বা অবাঞ্ছিত, এমন কোনও গুরুগম্ভীর বা মানসিক যন্ত্রণাদায়ক ও তিক্ত আলোচনার বিষয়বস্তু নিয়ে হাস্যরসের প্রয়োগ করা হয়। লেখক ও কৌতুকশিল্পীরা অশ্লীল বা নিষিদ্ধ বিষয়াবলী নিয়ে কথা বলতে তিক্ত হাস্যরস ব্যবহার করেন এবং পাঠক-শ্রোতা-দর্শকদের মনে অস্বস্তি, গভীর চিন্তা বা বিনোদনের সৃষ্টি করেন। কল্পকাহিনীতে তিক্ত হাস্যরসাত্মক কাহিনী বলতে এমন এক প্রকারের সাহিত্যকর্মকে বোঝায় যাতে যন্ত্রণাক্ত হাস্যরস একটি প্রধান উপাদান। এই প্রকারটিতে প্রায়শই মৃত্যু, অপরাধ, দারিদ্র্য, আত্মহত্যা, যুদ্ধ, সহিংসতা, বৈষম্য, রোগব্যাধি, জাতিবিদ্বেষ, লিঙ্গবিদ্বেষ, ও মানব যৌনতা নিয়ে হাস্যরসের অবতারণা করা হয়। ইংরেজিতে এই প্রকারটি ব্ল্যাক কমেডি, ব্ল্যাক হিউমার, ডার্ক কমেডি, ডার্ক হিউমার, মর্বিড হিউমার, এজি হিউমার, গ্যালোজ হিউমার, ইত্যাদি বিভিন্ন নামে পরিচিত।

তিক্ত হাস্যরসাত্মক সৃষ্টিকর্ম অশ্লীলতা বা অশালীন হাস্যরসাত্মক সৃষ্টিকর্ম (ব্লু কমেডি বা রিবালড্রি) অপেক্ষা ভিন্ন। শেষোক্তটিতে অপেক্ষাকৃত স্থূল বিষয়বস্তু, যেমন নগ্নতা, যৌনতা, যৌন সম্পর্ক, দেহজ রস, ইত্যাদির উপর জোর দেওয়া হয়। এর বিপরীতে তিক্ত হাস্যরসাত্মক সৃষ্টিকর্ম একটি অপেক্ষাকৃত ব্যাপক ধারণা যাতে বহুসংখ্যক গম্ভীর বিষয়ের অবতারণা করা হয়, যেমন ফাঁসিকাষ্ঠ হাস্যরসাত্মক কর্মে মৃত্যু বা মৃত্যযন্ত্রণাবৎ পরিস্থিতি নিয়ে কৌতুক করা হয়। তিক্ত হাস্যরসাত্মক সৃষ্টিকর্মগুলিকে কদাচিৎ কিম্ভূত (গ্রোটেস্ক) প্রকারটির সাথে সম্পর্কিত করা হতে পারে। পাশ্চাত্যে সাহিত্য সমালোচকেরা প্রাচীন গ্রিক লেখক আরিস্তোফানেসের রচনা পর্যন্ত তিক্ত হাস্যরসের সন্ধান পেয়েছেন।

## তথ্যসূত্র

বিষয়শ্রেণী:চলচ্চিত্রের ধরন
বিষয়শ্রেণী:তিক্ত হাস্যরসাত্মক সৃষ্টিকর্ম
বিষয়শ্রেণী:ব্যঙ্গকৌতুক
বিষয়শ্রেণী:ঠাট্টা-তামাশা
বিষয়শ্রেণী:জনসমক্ষে কৌতুক পরিবেশনা
লোকতান্ত্রিক জনতা দল

**লোকতান্ত্রিক জনতা দল** (এলজেডি) হল ভারতের একটি স্বীকৃতিবিহীন নথিবদ্ধ রাজনৈতিক দল। কেরলের জয়কুমার এজুতুপল্লির সমর্থনে ২০১৮ সালের মে মাসে জাতীয় স্তরে শরদ যাদব ও আলি আনোয়ার কর্তৃক দলটি প্রতিষ্ঠিত হয়। বিহার রাজ্যে জনতা দল (সংযুক্ত) (জেডিএস) ভারতীয় জনতা পার্টির সঙ্গে জোট গঠন করলে শরদ যাদব জেডিএস ত্যাগ করে এই দলটি প্রতিষ্ঠা করেছিলেন। যদিও দলের কেরালা ইউনিট আরজেডিতে যোগ দেয়নি।

বামসেফের রাজনৈতিক শাখা বহুজন মুক্তি পার্টি লোকতান্ত্রিক জনতা দলের সঙ্গে মিশে যায়। বহুজন মুক্তি পার্টির বর্তমান সভাপতি হলেন ভি. এল. মাতঙ্গ। কেরল রাজ্য জেডিএস-এর একটি অংশ এম. পি. বীরেন্দ্র কুমারের নেতৃত্বে লোকতান্ত্রিক জনতা দলের সঙ্গে মিশে যায়। বর্তমানে রাজ্যসভায় কেরল থেকে এক জন প্রতিনিধি রয়েছেন। এটি 20 মার্চ 2022-এ রাষ্ট্রীয় জনতা দলের (RJD) সাথে একীভূত হয়। কেরালার দলটি জনতা দল (ধর্মনিরপেক্ষ) এর সাথে একীভূত হওয়ার পরিকল্পনা করেছে।

## তথ্যসূত্র

## বহিঃসংযোগ
*প্রাতিষ্ঠানিক ওয়েবসাইট 

বিষয়শ্রেণী:দলিত রাজনীতি
বিষয়শ্রেণী:জনতা দল
বিষয়শ্রেণী:জনতা দল (সংযুক্ত)
বিষয়শ্রেণী:ভারতের রাজনৈতিক দল
বিষয়শ্রেণী:ভারতের নথিবদ্ধ স্বীকৃতিবিহীন রাজনৈতিক দল
বিষয়শ্রেণী:ভারতের সমাজতান্ত্রিক রাজনৈতিক দল
বিষয়শ্রেণী:২০১৮-এ ভারতে প্রতিষ্ঠিত
বিষয়শ্রেণী:ভারতের সমাজতান্ত্রিক দল
শশী ভূষণ সিংহ

**শশী ভূষণ সিংহ** বিহারের একজন ভারতীয় রাজনীতিবিদ এবং বিহার বিধানসভার সদস্য। সিনহা ২০২০ সালের বিহার বিধানসভা নির্বাচনে আরজেডির টিকিটে সুগৌলি নির্বাচনী এলাকা জিতেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিহার বিধানসভার সদস্য
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার সদস্য ২০২০-২০২৫
বিষয়শ্রেণী:বিকাসশীল ইনসান পার্টির রাজনীতিবিদ
মেয় গড হ্যাভ মার্সি আপন ইউর সোল

[thumb|right|355px|১৯১২ সালে, বিষপ্রয়োগকারী [ফ্রেডরিক সেডনকে (*বামে*) কালো টুপি পরিধানকৃত জনাব বিচারক বাকনিল (*ডানে*) কর্তৃক মৃত্যুদণ্ডের ঘোষণা দেওয়া হয়]]
**মেয় গড হ্যাভ মার্সি আপন ইউর সোল** (; যার আক্ষরিক অর্থ: "ঈশ্বর যেন আপনার আত্মাকে ক্ষমা করেন") হলো একটি বাক্যাংশ যা বিভিন্ন আইনগত পর্যায়ে আদালতে একজন ব্যক্তিকে মৃত্যুদণ্ডযোগ্য অপরাধের জন্য দোষীর মৃত্যুদণ্ড ঘোষণা করে বিচারক দ্বারা ব্যবহার করা হয়। বাক্যাংশটির উৎপত্তি ঘঠে ইস্রায়েল যুক্তরাজ্যে বেট ডিন কর্তৃক ঈশ্বরকে আইনের শীর্ষস্থানীয় ক্ষমতাধিকারের গুণের ব্যাখ্যার থেকে। এই বাক্যাংশের ব্যবহার পরবর্তীতে ইংল্যান্ড এবং ওয়েলসের আইনগত ব্যবস্থা এবং সেখান থেকে, মৃত্যুদণ্ড ঘোষণার সময় ব্রিটিশ সাম্রাজ্যের উপনিবেশগুলি জুড়ে ছড়িয়ে পড়ে।

এটির ব্যবহারস্থানের উপর নির্ভর করে, বছর জুড়ে বাক্যাংশটির বিভিন্ন গুরুত্ব ছিল। এটিকে অপরাধীর আত্মার প্রার্থনার জন্য সরকারিভাবে ব্যবহারে মনস্থ করা হয়েছিল। কিন্তু পরবর্তী সময়ে, বিশেষভাবে যুক্তরাষ্ট্রে, এটিকে আইনগত প্রচলনার ফলাফল হিসেবে বলা হয়ে থাকে, যেখানে এটির ধার্মিক অর্থ এবং উৎস বিশ্বাসের উপর ভিত্তিক নয়।

## জনপ্রিয় সংস্কৃতিতে

## তথ্যসূত্র

বিষয়শ্রেণী:আদালত
বিষয়শ্রেণী:আইনগত প্রক্রিয়া
বিষয়শ্রেণী:আইনি পরিভাষা
বিষয়শ্রেণী:ধর্ম ও মৃত্যুদণ্ড
দ্য ওয়ান্ডারার'স নেকলেস

**দ্য ওয়ান্ডারার'স নেকলেস** হেনরি রাইডার হ্যাগার্ডের রচিত একটি উপন্যাস।

## কাহিনি
উপন্যাসের প্রধান চরিত্র ওলাফ একজন নর্সেমান, যিনি খ্রিস্টাব্দের অষ্টম শতাব্দীতে নর্স দেবতা ওডিনের মানব বলিদানের অধিকারকে চ্যালেঞ্জ করে তার জন্মভূমি থেকে পালিয়ে যান। পরবর্তীতে সম্রাজ্ঞী আইরিন অগাস্টাকে তার ছেলে কনস্টানটাইন পঞ্চম এবং পূর্ব রোমান সাম্রাজ্যের অন্যান্য শত্রুদের হাত থেকে রক্ষা করার জন্য কনস্টান্টিনোপল (বর্তমান ইস্তানবুল, তুরস্ক) ভ্রমণ করেন। সেখানে খ্রিস্টধর্ম গ্রহণ করেন। বাইজান্তিনাম থেকে শুরু করে মিশরের পিরামিড সমাধি পর্যন্ত ওলাফ একজন ভ্রমণকারী হয়ে ওঠেন তার ভালোবাসার মানুষকে খুঁজে পেতে। একইসাথে তাকে আইরিনের আগ্রাসী মনোভাবকে প্রত্যাখ্যান করতে হবে। সম্রাজ্ঞীকে প্রত্যাখ্যান করার শাস্তি হিসেবে অন্ধ করে দেয়া হয় ওলাফকে।

উপন্যাসটির শুরুতে ওলাফ একটি মেরু ভালুক শিকার দিয়ে তার স্মৃতিবর্ণন শুরু করে। একজন মহান শিকারী হিসাবে তার খ্যাতি রপ্ত করে এক সর্দারের কবর থেকে নেকলেস পুনরুদ্ধার করে নেয় সে, যা তার পূর্ববর্তী জীবনের কবরস্থান। নেকলেসের বাকি অর্ধেক প্রাচীন মিশরে একটি ফারাওয়ের সমাধির মধ্যে একটি মমির উপর থাকে। রোমাঞ্চকর এ উপন্যাসটি দেখায় যে কীভাবে এই দুটি পৃথক ঘটনা অতীত এবং বর্তমান জীবনকে একত্রিত করে।

## তথ্যসূত্র

## বহিঃসংযোগ
* 
*[[প্রজেক্ট গুটেনবার্গ|প্রজেক্ট গুটেনবার্গে] সম্পূর্ণ উপন্যাস]

বিষয়শ্রেণী:হেনরি রাইডার হ্যাগার্ড রচিত উপন্যাস
বিষয়শ্রেণী:১৯১৪-এর ব্রিটিশ উপন্যাস
বিষয়শ্রেণী:১৯১৪-এর ফ্যান্টাসি উপন্যাস
নেপালে শিশুশ্রম

দক্ষিণ এশিয়ার অন্যান্য দেশের তুলনায় নেপালে শিশুশ্রমের ঘটনা তুলনামূলকভাবে বেশি। ২০০৮ সালে লেবার ফোর্সের জরিপ অনুযায়ী নেপালে ৮৬.২% ছেলেমেয়েরা পড়াশোনার পাশাপাশি কাজ করতো এবং ১৩.৮% শিশু শুধুমাত্র কাজ করতো।

## সংজ্ঞা
ইন্টারন্যাশনাল লেবার অর্গানাইজেশন (আইএলও) এর মতে "শিশুশ্রম এমন কাজ যা শিশুদের শৈশব, তাদের সম্ভাবনা এবং তাদের মর্যাদা থেকে বঞ্চিত করে এবং এটি শারীরিক ও মানসিক বিকাশের জন্য ক্ষতিকর"। শিশুশ্রমের শিশুদের স্কুলে পড়াতে হস্তক্ষেপ করে, শিশুদেরকে তাদের পরিবার থেকে বিচ্ছিন্ন করে অথবা শিশুদের মারাত্মক বিপদের সম্মুখীন করে। আইএলও-র শিশুশ্রমের সংজ্ঞায় "স্কুলের সময়ের বাইরে করা কাজ বা পরিবারকে দেওয়া সহায়তা অন্তর্ভুক্ত নয়।" তাদের যুক্তি হল এই ক্রিয়াকলাপগুলি শিশুর বিকাশের জন্য উপকারী।
  ইউনিসেফ শিশুশ্রমকে সংজ্ঞায়িত করে যে "৫ থেকে ১৪ বছরের শিশু অর্থনৈতিক ক্রিয়াকলাপ বা গৃহকর্মে জড়িত হওয়াই শিশুশ্রম", যদিও বিভিন্ন দেশে শিশুশ্রমকে বিভিন্ন বয়স হিসেবে বিবেচনা করা হয়।
## শিল্পায়নে শিশুশ্রম

এনএলএফএস-এর জরীপের প্রতিবেদনে বলা হয়েছে যে ৮৮.৭% শ্রমজীবী শিশুদের কৃষি খাতে নিযুক্ত করা হচ্ছে। ১.৪% শ্রমজীবী শিশু কাজ করে উৎপাদনকারী প্রতিষ্ঠানে, ০.৩% কনস্ট্রাকশন, ১.৬% খুচার বিক্রয় প্রতিষ্ঠান, ১% হোটেল এবং রেস্টুরেন্টে, ০.১% গৃহকর্মী, এবং ৬.৯% অন্যান্য প্রতিষ্ঠানে কাজ করে। প্রায় ৭৮.১% শিশু কৃষি খাতে কাজ করে জীবিকা নির্বাহ করা জন্য। 
## কৃষিকাজে শিশুশ্রম
এডমন্ডসের মতে, ২০০৬ সালে শ্রমশক্তির অধিকাংশ শিশু কৃষি ক্ষেত্রে কাজ করে। তারা আরও রিপোর্ট করে যে ৬-১৫ বছর বয়সী শিশুরা সপ্তাহে ৯.২ ঘন্টা কৃষি শিল্পে কাজ করে এবং বাকি সময় অন্যন্য কাজে ব্যয় করে। কৃষি কাজে ব্যবহ্যিত ক্ষতিকর রাসায়নিক এবং বিপজ্জনক আবহাওয়ার কারণে কৃষি খাত শিশুদের জন্য খুবই বিপজ্জনক। ফাফচ্যাম্পস ২০০৬ সালে আরও জানায় যে নেপালে একটি শিশু তার বাবা-মা যদি কৃষি শ্রমিক হয় এবং তারা যদি শহুরে কেন্দ্র থেকে ৩-৭ ঘণ্টা দূরে থাকে তাহলে শিশুর কৃষি খাতে কাজ করার সম্ভাবনা রয়েছে। যদিও এই শিশুরা কৃষি ক্ষেত্রগুলিতে কাজ করার সময় উল্লেখযোগ্য পরিমাণে শ্রমশক্তি ব্যয় করে, তবুও তারা প্রায়ই অর্থনৈতিকভাবে সক্রিয় হিসাবে জাতীয় পরিসংখ্যানগুলিতে গণনা করা হয় না। এই সব বলার সাথে সাথে, আবদুলাই ১৯৯৯ সালে এক প্রতিবেদনে বলেন যে কৃষি ক্ষেত্রে কর্মরত শিশুরা নেপালের কৃষি উৎপাদনে উল্লেখযোগ্যভাবে প্রভাব ফেলে না।

## তথ্যসূত্র

বিষয়শ্রেণী:দেশ অনুযায়ী শিশুশ্রম
বিষয়শ্রেণী:এশিয়ায় শৈশব
বিষয়শ্রেণী:নেপালে মানবাধিকার লঙ্ঘন
মাহফিরুজ খাতুন

**মাহফিরুজ খাতুন** বা ইংরেজিতে প্রসিদ্ধ **মাহফিরুজ হাতুন** (ফার্সি ماه فيروز M -h-e Farūza থেকে "গৌরবময় চাঁদ" অথবা মাহ-ই-রজা "দিনের চাঁদ"; আনু. ১৫৮৫–১৬২০) ছিলেন উসমানীয় সুলতান প্রথম আহমেদ (রাজত্বকাল ১৬০৩–১৬১৭) এর উপপত্নী এবং সুলতান দ্বিতীয় ওসমানের (রাজত্বকাল ১৬১৮–১৬২২) মা।

ইতিহাসবিদ বাকী তেজকানের মতে, তার সম্ভাব্য নাম এবং মৃত্যুর সময় ছাড়া তার সম্পর্কে আর কিছু জানা যায়নি। তার আদালতের নাম, মাহফিরুজ, ফার্সি ভাষায় "মহিমান্বিত অর্ধচন্দ্র"। এই ধরনের নাম ইম্পেরিয়াল হারেমের মহিলাদের দেওয়া হয়েছিল।

## তথ্যসূত্র

* 
* 
* 
* 
* 
* 
* 

বিষয়শ্রেণী:১৬শ শতাব্দীতে জন্ম
বিষয়শ্রেণী:১৬২০-এ মৃত্যু
বিষয়শ্রেণী:উসমানীয় সুলতানের সহধর্মিণী
বিষয়শ্রেণী:১৭শ শতাব্দীতে মৃত্যু
বিষয়শ্রেণী:১৭শ শতাব্দীর ক্রীতদাস
বিষয়শ্রেণী:১৭শ শতাব্দীর উসমানীয় সুলতানের সহধর্মিণী
বিষয়শ্রেণী:১৭শ শতাব্দীর উসমানীয় সাম্রাজ্যের ক্রীতদাস
মানবপাচার মোকাবিলায় ভিয়েতনামী জোট

**মানবপাচার মোকাবিলায় ভিয়েতনামী জোট (ভিয়েতএসিটি)** হলো ২০০৪ সালে প্রতিষ্ঠিত একটি অলাভজনক তৃণমূল সংস্থা। যার লক্ষ সহযোগিতা, প্রচার এবং শিক্ষার মাধ্যমে ভিয়াতনামিদের মানব পাচারের শিকার হওয়া নির্মূল করা।

## ইতিহাস
২০০৪ সালের মার্চ মাসে একজন তাইওয়ানিজ ব্যক্তি তিন জন নারীকে স্ত্রী হিসেবে ইবে-তে ৫,৪০০ মার্কিন ডলারে বিক্রি করার বিজ্ঞাপন দেয়, যাদের শুধু “শুধু তাইওয়ানেই পাঠানো হবে”। এর প্রতিবাদে ফাদার এনগুয়াং ভান হাং ভিয়েতনামীয় শ্রমিক এবং কনেদের জন্য ২০০৪ সালের শুরুর দিকে ভিয়েতনামীয় প্রবাসী শ্রমিক এবং কনে অফিস (ভিএমডাবলিউবিও এবং তাইওয়ানএসিটি নামেও পরিচিত) প্রতিষ্ঠা করেন।

যখন ভিয়েতনামীয় নারী শিশুদের মানব পাচারের শিকার হওয়ার বিষয়টি অধিক আন্তর্জাতিক মনযোগ আকর্ষণ করে এবং তৃণমূলীয় বেগ পায় তখনে একদল শিক্ষার্থী, পেশাদার যুবক এবং সমাজের সেচ্ছাসেবকগণ সম্মিলিত মানবপাচার মোকাবিলায় ভিয়েতনামী জোট গঠন করে, যা ভিয়েতএসিটি নামেও পরিচিত।

## বিক্রয়ের জন্য নয় অভিযান
মানব পাচারের বৃদ্ধি সম্পর্কে বিলবোর্ড বিজ্ঞাপন তৈরির লক্ষে ২০০৫ সালে ভিয়েতএসিটি কর্তৃক বিক্রয়ের জন্য নয় অভিযান পরিচালিত হয়। ভিয়েতএসিটি কর্তৃক অনেকগুলো আলোকচিত্র এবং বিলবোর্ড পোস্টার তৈরি এবং প্রকাশ করা হয়, কিন্তু বিলবোর্ড বিজ্ঞাপন হিসেবে নয়। এই ছবিগুলো আঞ্চলিক মানব পাচার বিভাগের পারসনস রিপোর্ট-এ প্রকাশিত হয়।

## মানব পাচারের বিরুদ্ধে রিলে
২০০৬ সালে, উত্তর আমেরিকায় মানব পাচার, বিশেষ করে ভিয়েতনামী পুরুষ ও নারীদের শোষণ, যারা দাসের মতো পরিশ্রম করে এবং যৌন নির্যাতন সহ্য করে তাদের বিষয়ে সাধারণ মানুষকে জানাতে ভিয়েতএসিটি কর্তৃক মানব পাচারের বিরুদ্ধে রিলে অভিযান পরিচালনা করা হয়। এই অভিযানের অংশ হিসেবে ছিল মিনেসোটা, আটলান্টা, অস্টিন, উত্তর ক্যালিফর্নিয়া, দক্ষিণ ক্যালিফর্নিয়া, বোস্টন সহ বিভিন্ন শহরে ওয়াকাথন, সংবাদ সম্মেলন, তহবিল সংগ্রহ করার উদ্দেশ্যে রাতের খাবারের আয়োজন।

## বহিঃসংযোগ
* 
* 

বিষয়শ্রেণী: ভিয়েতনাম
বিষয়শ্রেণী: মানব পাচার
আর্টিপ এরিক্স

***গ্রীন ফ্ল্যাশ*** (বৈজ্ঞানিক নাম: *Artipe eryx(Linnaeus)*) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
## উপপ্রজাতি
গ্রীন ফ্ল্যাশ এর প্রজাতিগুলো হলো:

* *Artipe eryx eryx* (Linnaeus, 1771)
* *Artipe eryx agis* (Fruhstorfer, 1914)
* *Artipe eryx okinawana* (Matsumura, 1919)
* *Artipe eryx horiella* (Matsumura, 1929)
* *Artipe eryx alax* Eliot, 1956
* *Artipe eryx excellens* Eliot, 1959

### ভারতে প্রাপ্ত গ্রীন ফ্ল্যাশ এর উপপ্রজাতি
ভারতে সাধারণত গ্রীন ফ্ল্যাশ এর যে উপপ্রজাতি দেখা যায় তা হল:

* *Artipe eryx eryx* (Linnaeus, 1771) – Continental Green Flash

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭১-এ বর্ণিত প্রজাপতি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
জর্জ গারটন

**জর্জ হেনরি সিমন্স গার্টন** বা জর্জ গারটন হলেন একজন ইংরেজ ক্রিকেটার যিনি সাসেক্স কাউন্টি ক্রিকেট ক্লাবের হয়ে খেলেন । তিনি একজন বাঁহাতি ব্যাটার যিনি বামহাতে মিডিয়াম ফাস্ট বোলিং করেন । তিনি তার প্রণীত প্রথম শ্রেণীর বিরুদ্ধে সাসেক্স আত্মপ্রকাশ লিডস/ব্র্যাডফোর্ড এমসিসি বিশ্ববিদ্যালয় এপ্রিল ২০১৬ সালে পাশ করেন।  তার প্রথম শ্রেণীর আত্মপ্রকাশ এর আগে গারটন নামে নামকরণ করা হয় ইংল্যান্ডের অনূর্ধ্ব -১৯ দল জন্য ২০১৬ অনূর্ধ্ব -১৯ ক্রিকেট বিশ্বকাপ ।

## প্রাথমিক জীবন
জর্জ গারটন ১৫ এপ্রিল ১৯৯৭ সালে জন্মগ্রহণ করেন। তার মাতার নাম কে গারটন।

## কর্ম জীবন
২০১৭ সালের নভেম্বরে, গার্টনকে টেস্ট ক্রিকেট স্কোয়াডে ২০১৭-২০১৮ অ্যাশেজ সিরিজ জেক বল এর কভার হিসাবে যুক্ত করা হয়েছিল। ২০২১ সালের জুনে গারটনকে শ্রীলঙ্কার বিপক্ষে সিরিজের জন্য ইংল্যান্ডের একদিনের আন্তর্জাতিক (ওয়ানডে) স্কোয়াডে অন্তর্ভুক্ত করা হয়েছিল। ২৫ আগস্ট ২০২১ এ, গারটন সংযুক্ত আরব আমিরাতে ২০২১ ইন্ডিয়ান প্রিমিয়ার লিগের (আইপিএল) দ্বিতীয় পর্বের জন্য রয়্যাল চ্যালেঞ্জার্স ব্যাঙ্গালোর দলে অন্তর্ভুক্ত হয়েছিল।  রাজস্থান রয়্যালসের বিরুদ্ধে ২৮ সেপ্টেম্বর ২০২১ তারিখে আইপিএল অভিষেক হয়।

## আন্তর্জাতিক ক্যারিয়ার
নভেম্বর ২০১৭-এ, গারটনকে জ্যাক বলের কভার হিসেবে ২০১৭-১৮ অ্যাশেজ সিরিজের জন্য ইংল্যান্ডের টেস্ট স্কোয়াডে যোগ করা হয়েছিল।

২০২১ সালের জুনে, গারটনকে শ্রীলঙ্কার বিপক্ষে তাদের সিরিজের জন্য ইংল্যান্ডের ওয়ানডে ইন্টারন্যাশনাল (ODI) স্কোয়াডে নাম দেওয়া হয়েছিল।

২০২১ সালের ডিসেম্বরে, ওয়েস্ট ইন্ডিজের বিরুদ্ধে তাদের সিরিজের জন্য ইংল্যান্ডের টি-টোয়েন্টি আন্তর্জাতিক (T20I) স্কোয়াডে গার্টনকে নাম দেওয়া হয়েছিল।  ওয়েস্ট ইন্ডিজের বিরুদ্ধে ইংল্যান্ডের হয়ে ২৬ জানুয়ারি ২০২২-এ তার T20I অভিষেক হয়।

## তথ্যসূত্র

## বহিঃসংযোগ
* ইএসপিএন ক্রিকইনফোতে জর্জ গারটন
* ক্রিকবাজে জর্জ গারটন 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ব্রিটিশ আর্মির ক্রিকেটার
বিষয়শ্রেণী:জোবার্গ সুপার কিংসের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিডনি থান্ডারের ক্রিকেটার
ফ্লোরিন স্তেফান

**ফ্লোরিন বোগদান স্তেফান** (; জন্ম: ৯ মে ১৯৯৬; **ফ্লোরিন স্তেফান** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব সেপ্সি সফিনতু গেওর্গে এবং রোমানিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, স্তেফান রোমানিয়া অনূর্ধ্ব-২১ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০১৯ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। দলগতভাবে, স্তেফান এপর্যন্ত ১টি শিরোপা জয়লাভ করেছেন, যা তিনি দাকো-জেতিকা বুকুরেশ্তের হয়ে জয়লাভ করেছেন।

## প্রারম্ভিক জীবন
ফ্লোরিন বোগদান স্তেফান ১৯৯৬ সালের ৯ই মে তারিখে রোমানিয়ার স্লাতিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
স্তেফান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রোমানীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
শরীয়তপুর কৃষি বিশ্ববিদ্যালয়

**শরীয়তপুর কৃষি বিশ্ববিদ্যালয়** হচ্ছে বাংলাদেশ সরকারের অথার্য়নে একটি প্রস্তাবিত পাবলিক বিশ্ববিদ্যালয়। এর পূর্ব নাম ছিল **বঙ্গবন্ধু শেখ মুজিবুর রহমান কৃষি বিশ্ববিদ্যালয়, শরীয়তপুর**। ২০২১ সালের ৬ অক্টোবর বাংলাদেশ সরকার এ বিশ্ববিদ্যালয় স্থাপনের অনুমোদন প্রদান করে।

## ইতিহাস
২০২১ সালের ১০শে জুন সাবেক পানি সম্পদ উপমন্ত্রী এ কে এম এনামুল হক শামীম, ইকবাল হোসেন অপু ও নাহিম রাজ্জাক শরীয়তপুরের এ তিনজন সাবেক সংসদ সদস্য একসাথে এ বিষয়ে শিক্ষা মন্ত্রীর কাছে আধাসরকারি পত্র দেন। ৯ জানুয়ারি ২০২২-এ শেখ হাসিনা কৃষি বিশ্ববিদ্যালয় আইন, ২০২২ এর খসড়া নীতিগত অনুমোদন দেয় মন্ত্রিসভা। শরীয়তপুরে বিশ্ববিদ্যালয়টি স্থাপনের পরিকল্পনা হাতে নেওয়া হয়। ২০২০ সালের ৬ অক্টোবর প্রধানমন্ত্রী প্রকল্পটি অনুমোদন দেন।

১২ জুন ২০২৩ সালে শেখ হাসিনা কৃষি বিশ্ববিদ্যালয়ের নাম পরিবর্তন করে বঙ্গবন্ধু শেখ মুজিব কৃষি বিশ্ববিদ্যালয় করার চূড়ান্ত অনুমোদন দেয় মন্ত্রিসভা।

২০২৫ সালের ১৬ জানুয়ারি বাংলাদেশের অন্তর্বর্তীকালীন সরকার বিশ্ববিদ্যালয়টির নাম *বঙ্গবন্ধু শেখ মুজিব কৃষি বিশ্ববিদ্যালয়, শরীয়তপুর* থেকে পরিবর্তন করে *শরীয়তপুর কৃষি বিশ্ববিদ্যালয়* নামকরণ করে।

## তথ্যসূত্র

বিষয়শ্রেণী:বাংলাদেশের প্রস্তাবিত সরকারি বিশ্ববিদ্যালয়
বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়
বিশ্ব পরিসংখ্যান দিবস

**বিশ্ব পরিসংখ্যান দিবস** হলো পরিসংখ্যান উদযাপনের একটি আন্তর্জাতিক দিবস। জাতিসংঘ-এর পরিসংখ্যান কমিশন সর্বপ্রথম এই দিনটির সূচনা করে।  সর্বপ্রথম ২০১০ সালের ২০ অক্টোবর এটি পালিত হয়। প্রতি পাঁচ বছর অন্তর বিশ্ব পরিসংখ্যান দিবস পালন করা হয়।

২০১০ সালে বিশ্বের ১০৩টি দেশ জাতীয় পরিসংখ্যান দিবস পালন করে। এই দেশগুলির মধ্যে ৫১টি আফ্রিকান দেশ প্রতি বছর ১৮ নভেম্বর দিনটি যৌথভাবে আফ্রিকান পরিসংখ্যান দিবস হিসাবে উদযাপন করে। ভারতে ২৯ জুন প্রশান্ত চন্দ্র মহলানবীশ-এর জন্মদিনটি জাতীয় পরিসংখ্যান দিবস হিসাবে পালন করা হয়। প্রথম বিশ্ব পরিসংখ্যান দিবসে ২০:১০(২০.১০.২০১০) যুক্তরাজ্যের রয়্যাল স্ট্যাটিস্টিক্যাল সোসাইটি ‘গেটস্ট্যাটস্’ নামে পরিসংখ্যান বিষয়ের উপর সাক্ষরতা অভিযান চালু করে।

পরের বিশ্ব পরিসংখ্যান দিবস ২০২৫ সালের ২০ অক্টোবর পালিত হবে।

## তথ্যসূত্র

## আরও দেখুন
* বিশ্ব পর্যটন দিবস
* বিশ্ব পরিবেশ দিবস
* বিশ্ব দিবস তালিকা

বিষয়শ্রেণী:অক্টোবর উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:জাতিসংঘের দিবস
ফেইলওভার

**ফেইলওভার** একটি অপ্রয়োজনীয় বা স্ট্যান্ডবাই কম্পিউটার সার্ভার, সিস্টেম, হার্ডওয়্যার কম্পোনেন্ট বা নেটওয়ার্কে পূর্বের সক্রিয় অ্যাপ্লিকেশন, সার্ভার, সিস্টেম, হার্ডওয়্যার কম্পোনেন্ট, বা কম্পিউটার নেটওয়ার্কে অস্বাভাবিক অবসান ঘটানোর জন্য কাজ করে। ফেইলওভার এবং সুইচওভার মূলত একই অপারেশন। সুইচওভারের জন্য মানুষের হস্তক্ষেপ প্রয়োজন, ফেইলওভারটি স্বয়ংক্রিয় এবং সাধারণত সতর্কতা ছাড়াই কাজ করে।

সিস্টেম ডিজাইনাররা সাধারণত সার্ভার, সিস্টেম বা নেটওয়ার্কে ফেইলওভার ক্ষমতা প্রদান করে যার জন্য প্রায়-অব্যাহত প্রাপ্যতা এবং উচ্চতর নির্ভরযোগ্যতা প্রয়োজন।

সার্ভার লেভেলে, ফেইলওভার অটোমেশন সাধারণত একটি "হার্টবিট" সিস্টেম ব্যবহার করে যা দুটি সার্ভারের সাথে সংযোগ স্থাপন করে, আলাদা ক্যাবল হয় (উদাহরণস্বরূপ, RS-232 সিরিয়াল পোর্ট/ক্যাবল) অথবা নেটওয়ার্ক সংযোগের মাধ্যমে। যতক্ষণ না মূল সার্ভার এবং দ্বিতীয় সার্ভারের মধ্যে নিয়মিত "পালস" বা "হার্টবিট" চলতে থাকবে, দ্বিতীয় সার্ভার তার সিস্টেমগুলি অনলাইনে আনবে না।
## ইতিহাস
"ফেলওভার" শব্দটি, যদিও সম্ভবত ইঞ্জিনিয়ারদের দ্বারা অনেক আগে ব্যবহার করা হয়েছিল, ১৯৬২ এর নাসার রিপোর্টে পাওয়া যেতে পারে।

## তথ্যসূত্র

## বহিঃসংযোগ

বিষয়শ্রেণী:কম্পিউটার নেটওয়ার্কিং
বিষয়শ্রেণী:কম্পিউটার নেটওয়ার্ক অসম্পূর্ণ
বঙ্গমহিলার জাপান যাত্রা

***বঙ্গমহিলার জাপান যাত্রা*** বাঙ্গালী নারী হরিপ্রভা তাকেদা কর্তৃক রচিত একটি ভ্রমণ কাহিনী। এ গ্রন্থটি ১৯১৫ সালে ঢাকা থেকে মুদ্রিত ও প্রকাশিত হয়েছিল। জন্মসূত্রে তার নাম হরিপ্রভা বসুমল্লিক। হরিপ্রভা ১৯১২-১৩ সালে জাপানী স্বামীর সঙ্গে জাপান ভ্রমণ করেন। এই ভ্রমণের ওপর ভিত্তি করে গ্রন্থটি রচিত। গ্রন্থটি জাপানী ভাষায় অনূদিত হয়েছে। অনুবাদ করেছেন কাজুহিরো ওয়াতানাবে। তানভীর মোকাম্মেল ২০১২ সালে এই গ্রন্থের ভিত্তিতে হরিপ্রভাকে নিয়ে একটি চলচ্চিত্র তৈরি করেছেন।

## প্রকাশনা তথ্যাবলী
এটিই বাংলা ভাষায় লেখা প্রথম জাপান ভ্রমণকাহিনী। ১৯১৫ সালে ঢাকার জনকল্যাণকামী সংঘ ‘‘মাতৃনিকেতনের’’ সহায়তাকল্পে গ্রন্থটি প্রকাশিত হয়। প্রকাশিত ছিল ঢাকার মাতৃনিকেতনের আধিকারিক কুমারী শান্তিপ্রভা মল্লিক। উয়ারীতে অবস্থিত ‘‘ভারত-মহিলা প্রেসে’’ গ্রন্থটি দেবেন্দ্রনাথ বসু কর্তৃক মুদ্রিত হয়েছিল। মূল্য রাখা হয়েছিল চার আনা। বইটির একটি মাত্র কপি লন্ডনের ইন্ডিয়া অফিস লাইব্রেরীতে সংরক্ষিত আছে।

## ইতিহাস
হরিপ্রভা তাকেদা একজন বাঙ্গালী নারী যার জন্ম ১৮৯০ সালে। অন্যদিকে ওয়েমেন তাকেদা ছিলেন এক জাপানী যুবক যিনি ভাগ্যান্বেষণে পূর্ববঙ্গে এসছিলেন। তিনি ঢাকা শহরে বুড়িগঙ্গা নদীর কাছে স্থাপিত বুলবুল সোপ ফ্যাক্টরীতে প্রুযুক্তিবিদ হিসাবে কাজ করতেন। ১৯০৭ সালে তাদের বিয়ে হয়। বিয়ের কিছু পরে ওয়েমেন নিজেই ঢাকা সোপ ফ্যাক্টরী নামে একটি সাবান কারখানা স্থাপন করেন। কিন্তু কয়েক বৎসরের মধ্যে ঢাকা সোপ ফ্যাক্টরি আর্থিক ক্ষতির মুখে পড়ে। ওয়েমন তাকেদা তখন ঢাকাস্থ ব্যবসার বন্ধ করে দিয়ে সস্ত্রীক জাপানে প্রত্যাবর্তনের সিদ্ধান্ত নেন। ১৯১২ সালের এই নভেম্বর মাসেই উয়েমেনের সাথে হরিপ্রভা তার শ্বশুরবাড়ির দেশ জাপানে গমন করেন। এই জাহাজ যাত্রায় দেড় মাস সময় লেগেছিল। এ সময় চার মাস জাপানে কাটিয়ে ১৯১৩ তে তারা ঢাকায় প্রত্যবর্তন করেন।

## বিষয়বস্তু
হরিপ্রভা তার প্রথম জাপান সফরে চার মাস জাপানে কাটিয়ে প্রত্যাবর্তনের পর এই ভ্রমণকাহিনীটি রচনা করেন। জাহাজে করে জাপানে গমন, জাপানীদের আতিথেয়তা, ভারতীয়দের নিয়ে জাপানিদের ঔৎসুক্য, জাপানের সমাজ ব্যবস্থার বিভিন্ন বৈশিষ্ট্য ইত্যাদি বিষযয়ে আলোকপাত করে এ গ্রন্থ রচনা করেন। এ সময় জাপানের শহর কোবে, টোকিও, ওসাকা ভ্রমণের কথা ও শ্বশুরবাড়ির গ্রামে যাওয়ার বর্ণনা আছে এ গ্রন্থে। ছোট পরিসরে হলেও তিনি জাপানী সমাজ, রাস্তাঘাট, ধর্ম, কৃষি, বাড়িঘর, পোশাক, খাদ্য ও জাপানীদের চালচলনের কথা লিখেছেন হরিপ্রভা।

## বাংলাদেশী সংস্করণ
১৯৯৯ সালে বাংলাদেশে এ গ্রন্থটি পুনর্মুদ্রিত হয়। প্রথম মুদ্রণ ও প্রকাশের ৮৪ বছর পর জাপান প্রবাসী বাঙ্গালী মঞ্জুরুল হকের উদ্যোগে প্রকাশনা সংস্থা সাহিত্য প্রকাশ থেকে বের হয় এই দ্বিতীয় সংস্করণ।

## আরও দেখুন
* হরিপ্রভা তাকেদা

## তথ্যসূত্র

বিষয়শ্রেণী:বাংলা ভাষার বই
বিষয়শ্রেণী:১৯১৫-এর সৃষ্টিকর্ম
বিষয়শ্রেণী:ভ্রমণ বিষয়ক সৃষ্টিকর্ম
ডি. ডব্লিউ. এ. এস. দিসানায়েকে

**দিসানায়েকে উইজেসিংহে আরাচ্চিলাগে সোমতিলকে দিসানায়েকে** শ্রীলঙ্কা নৌবাহিনীর একজন অ্যাডমিরাল ছিলেন। তিনি ২০১১ সালের জানুয়ারি থেকে ২০১২ সেপ্টেম্বর পর্যন্ত শ্রীলঙ্কা নৌবাহিনীর কমান্ডার ছিলেন।

১৯৭৭ সালের ১ জুন দিসানায়েকে নৌবাহিনীতে যোগ দেন এবং নেভাল অ্যান্ড ম্যারিটাইম একাডেমীতে প্রাথমিক নৌ প্রশিক্ষণ লাভ করেন। তারপর তিনি সাব লেফটেন্যান্ট হিসেবে ভারতের যুদ্ধজাহাজ আইএনএস ভেন্দুরুথীতে প্রশিক্ষণ নেন এবং রাজকীয় নৌবাহিনীর যুদ্ধ প্রশিক্ষণ লাভ করেন। তার ক্যারিয়ারের বেশিরভাগ সময় উত্তর ও পূর্ব প্রদেশের অপারেশনাল এলাকায় কাটানোর পর, তিনি সেই আক্রমণের নেতৃত্ব দিয়েছিলেন যার ফলে ১৯৮৪ সালে কাঁকসন্থুরাইয়ের উত্তরে সমুদ্র যুদ্ধে এলটিটিই জাহাজটি প্রথম ডুবে যায় এবং ১৯জন এলটিটিই ক্যাডার নিহত হয়। আট বছরেরও বেশি সময় ধরে সামুদ্রিক দায়িত্ব পালন করে, ইনশোর পেট্রোল ক্রাফট, ফাস্ট অ্যাটাক ক্র্যাফট এবং ফাস্ট গান বোটের কমান্ডে থাকাকালীন তিনি সাগরে ৩০টিরও বেশি আক্রমণ পেয়েছিলেন এবং ভাদামারাচ্চি, বালাবেগায়া এবং রিভিরেসার মতো প্রধান যৌথ সামরিক অভিযানে অংশ নিয়েছিলেন। তিনি ফাস্ট অ্যাটাক ক্রাফট স্কোয়াড্রনের কমান্ডিং অফিসার হিসেবে দায়িত্ব পালন করেন। তিনি ন্যাশনাল ডিফেন্স কলেজ, নিউ দিল্লির স্নাতক এবং প্রতিরক্ষা ও কৌশলগত অধ্যয়নে এমফিল অর্জন করেছেন; তিনি জেনারেল স্যার জন কোটেলাওয়ালা ডিফেন্স ইউনিভার্সিটি থেকে ডিফেন্স স্টাডিজে ম্যানেজমেন্টে মাস্টার্স অর্জন করেছেন এবং ন্যাশনাল ডিফেন্স ইউনিভার্সিটি থেকে স্নাতক করেছেন। তিনি এশিয়া-প্যাসিফিক সেন্টার ফর সিকিউরিটি স্টাডিজ এ অংশ নিয়েছিলেন এবং নটিক্যাল ইনস্টিটিউটের সদস্য ছিলেন। ১৯৯৮ থেকে ২০০১ পর্যন্ত তিনি নয়াদিল্লিতে শ্রীলঙ্কা হাই কমিশনের প্রতিরক্ষা উপদেষ্টা হিসেবে দায়িত্ব পালন করেন, যেখানে তিনি এসএলএনএস সায়ুরা ক্রয়ে অংশ নেন এবং দুই নৌবাহিনীর নৌ সদর দপ্তরের মধ্যে ঘনিষ্ঠ সম্পর্ক স্থাপন করেন। তিনি পরিচালক নৌ প্রশাসন, পরিচালক নৌ কর্মী, পরিচালক নৌ কল্যাণ, মহাপরিচালক অপারেশন, মহাপরিচালক সেবা, কমান্ডার সাউদার্ন নেভাল এরিয়া হিসেবে দায়িত্ব পালন করেন। তিনি ১৫ জানুয়ারি ২০১১ তারিখে শ্রীলঙ্কা নৌবাহিনীর কমান্ডার নিযুক্ত হন এবং ২৭ সেপ্টেম্বর ২০১২ তারিখে অবসরের আগ পর্যন্ত দায়িত্ব পালন করেন একই তারিখে তিনি অ্যাডমিরাল পদে উন্নীত হন। তার স্থলাভিষিক্ত হন জয়নাথ কলম্বেজ।
## তথ্যসূত্র

বিষয়শ্রেণী:শ্রীলঙ্কান অ্যাডমিরাল
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নৌবাহিনী কমান্ডার (শ্রীলঙ্কা)
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
অয়ন ভট্টাচার্য

**অয়ন ভট্টাচার্য** (জন্ম: ১৭ জুলাই, ১৯৯১) হলেন একজন ভারতীয় ক্রিকেটার। প্রথম-শ্রেণির ক্রিকেটে তাঁর অভিষেক হয় ২০১৬ সালের ২০ অক্টোবর ২০১৬-১৭ রঞ্জি ট্রফিতে বাংলা ক্রিকেট দলের হয়ে। টোয়েন্টি২০ ক্রিকেটে তাঁর অভিষেক ঘটে ২০১৯ সালের ২৭ ফেব্রুয়ারি ২০১৮-১৯ সৈয়দ মুস্তাক আলি ট্রফিতে মিজোরামের হয়ে। সেই বছরই ৭ অক্টোবর ২০১৯-২০ বিজয় হাজারে ট্রফিতে বাংলা দলের হয়ে লিস্ট এ ক্রিকেটে তিনি প্রথম অবতীর্ণ হন।

## তথ্যসূত্র

## বহিঃসংযোগ
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:বাংলা ক্রিকেট দলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
গেটওয়ে জেনারেটিং স্টেশন

পূর্বে **কনট্রা কোস্টা ইউনিট ৮ পাওয়ার প্রজেক্ট** নামে পরিচিত **গেটওয়ে জেনারেটিং স্টেশন** (জিজিএস) হল ক্যালিফোর্নিয়ার কন্ট্রা কোস্টা কাউন্টিতে একটি সম্মিলিত-চক্র প্রাকৃতিক গ্যাস-চালিত বিদ্যুৎ কেন্দ্র, যা উত্তর ও মধ্য ক্যালিফোর্নিয়ার অর্ধ মিলিয়ন গ্রাহকদের বিদ্যুৎ সরবরাহ করে। গেটওয়ে জেনারেটিং স্টেশনটি অ্যান্টিওকের সান জোয়াকুইন নদীর দক্ষিণ তীরে অবস্থিত এবং কনট্রা কোস্টা কাউন্টির দশটি জীবাশ্ম জ্বালানি চালিত বিদ্যুৎ কেন্দ্রের একটি।

৩৮৬ মিলিয়ন ডলার ব্যয়ে নির্মিত বিদ্যুৎ কেন্দ্রের নির্মাণ কাজ ২০০১ সালে শুরু হয়েছিল; স্টেশনটি ২০০৯ সালে গ্রাহকদের বিদ্যুৎ সরবরাহ শুরু করে। এর নামমাত্র ক্ষমতা ৫৩০ মেগাওয়াট, যার সর্বোচ্চ ক্ষমতা ৫৮০ মেগাওয়াট। এটি তাপ পুনরুদ্ধার বাষ্প জেনারেটরের (এইচআরএসজি) সাথে যুক্ত দুটি দহন টার্বাইন ব্যবহার করে বিদ্যুৎ উৎপাদন করে, যা একটি বাষ্প টার্বাইনকে শক্তি প্রদান করে। বিদ্যুৎ উৎপাদন সুবিধাটি প্যাসিফিক গ্যাস অ্যান্ড ইলেকট্রিকের (পিজি অ্যান্ড ই) মালিকানাধীন এবং উক্ত সংস্থাটি এর পরিচালিত করে।

স্টেশনের বায়ু নির্গমন পারমিটের অনুমোদন রোধ করার জন্য ২০১৫ সালের জুন মাসে পরিবেশ সুরক্ষা সংস্থার বিরুদ্ধে একটি মামলা দায়ের করা হয়; ওই বছরের অক্টোবর মাসে মামলাটি খারিজ হয়ে যায়। ২০১৫ সালের হিসাবে, সুবিধাটিতে একমাত্র নথিভুক্ত করা আঘাতের ঘটনা ২০০৯ সালের এপ্রিল মাসে ঘটে ছিল, যখন একজন কর্মচারী ছিটকে পড়ে ও তার দাঁত ভেঙে যায়।

## নির্মাণ
এই সুবিধাটি মূলত "কনট্রা কোস্টা ইউনিট ৮ পাওয়ার প্রজেক্ট" নামের সাথে নির্মাণের একটি প্রস্তাব ২০০০ সালে জানুয়ারি মাসে মিরান্ট ডেল্টা কর্তৃক (বর্তমানে জেনন এনার্জি হোল্ডিংস) ক্যালিফোর্নিয়া এনার্জি কমিশনের কাছে দায়ের করা হয়েছিল। প্রস্তাবটি ২০০১ সালের মে মাসে প্রত্যয়িত হয়েছিল, যে সময়েই নির্মাণ শুরু হয়েছিল। যাইহোক, মিরান্ট ২০০২ সালের মধ্যে আর্থিক অসুবিধার সম্মুখীন হয়, এবং নির্মাণ স্থগিত করা হয়।

প্যাসিফিক গ্যাস অ্যান্ড ইলেকট্রিক ২০০৫ সালের জুলাই মাসে মিরান্টের থেকে আংশিকভাবে নির্মিত প্ল্যান্টটি একটি নিষ্পত্তি চুক্তির মাধ্যমে অধিগ্রহণ করে; সংস্থাটি ২০০৬ সালে ইউনিট ৮-এর সহ-মালিক হিসেবে অনুমোদিত হয় এবং কাগজপত্র জমা দেওয়ার প্রক্রিয়া পুনরায় শুরু হয়।

## তথ্যসূত্র




বিষয়শ্রেণী:ক্যালিফোর্নিয়ার প্রাকৃতিক গ্যাস-চালিত বিদ্যুৎ কেন্দ্র
বৈশ্বিক রাত্রি যাত্রা

থাম্ব|বৈশ্বিক রাতে যাত্রা
**বৈশ্বিক রাত্রি যাত্রা**  ছিল ইনভিজিবল চিলড্রেন ইনকর্পোরেটেড এর মাধ্যমে ইনভিসিবল চিলড্রেন চলচ্চিত্রের নির্মাতাদের দ্বারা আয়োজিত একটি বিশ্বব্যাপী অনুষ্ঠান। এটি ২৯শে এপ্রিল, ২০০৬ তে অনুষ্ঠিত হয়। সমগ্র বিশ্বের যুবসম্প্রদায়  উগান্ডার শিশুদের জন্য সমর্থন জানাতে শহরের কেন্দ্রগুলিতে হেঁটেছিল এবং পার্কে রাত্রিযাপন করেছিল, যারা প্রতি রাতে শহরের কেন্দ্রগুলিতে হেঁটে লর্ডস রেজিস্ট্যান্স আর্মি (এলআরএ) দ্বারা ধরা এড়ানোর চেষ্টা করে।
## বিষয় সংক্ষেপ

উত্তর উগান্ডার অচোলিল্যান্ড থেকে ৩ থেকে ১৭ বছর বয়সী এই শিশুদের "রাতের যাত্রী" হিসাবে উল্লেখ করা হয়। তারা এলআরএ থেকে নিরাপত্তার সন্ধানে অভ্যন্তরীণভাবে বাস্তুচ্যুত ব্যক্তিদের ক্যাম্প থেকে বড় শহরগুলিতে বিশেষ করে গুলু পর্যন্ত ২০ কিমি (১২ মাইল) পর্যন্ত হেঁটে যায়।

বৈশ্বিক রাত্রি যাত্রা ছিল অন্যান্য উদ্যোগের মতো যা অচোলিল্যান্ডে শিশুদের দুর্দশার বিষয়ে সচেতনতা জাগান গুলু ওয়াকের মতো যা অক্টোবর ২০০৫ সালে আন্তর্জাতিকভাবে ৪০ টি শহরে হয়েছিল; যাইহোক, বৈশ্বিক রাত্রি যাত্রা  অনেক বড় পরিসরে সংঘটিত হয়েছিল। ৫৮০০০ এরও বেশি লোক অনুষ্ঠানে অংশ নিতে নিবন্ধন  করেছিল, কিন্তু মোট ৮০০০০ এরও বেশি অংশ নিয়েছিল; এটি সাতটি দেশের ১৩০টি শহরে হয়েছিল।

অনুষ্ঠানের লক্ষ্য ছিল সচেতনতা বৃদ্ধি করা এবং শেষ পর্যন্ত মার্কিন যুক্তরাষ্ট্রের নীতিমালায় পরিবর্তন আনার মাধ্যমে আফ্রিকার দীর্ঘতম চলমান দ্বন্দ্বের অবসান ঘটানো। অনুষ্ঠানের স্লোগান হল "২৯শে এপ্রিল, আমরা একত্রিত হয়েছি। একটি পার্থক্য আনতে। একটি যুদ্ধ শেষ করতে।"
## তথ্যসূত্র
*World Magazine Article on Global Night Commute

## বহিঃসংযোগ
*Invisible Children

**আনুষ্ঠানিক ফটোগ্রাফি**
*Flickr Collection
*Vancouver, Canada 
*Columbia, South Carolina
*Portland, Oregon
*Washington DC

**সংবাদমাধ্যম**
*Students join Global Night Commute in Washington, D.C., *[[The Johns Hopkins News-Letter]]*

বিষয়শ্রেণী:শিশুশ্রম
বিষয়শ্রেণী:শিশু অধিকার
বিষয়শ্রেণী:আয়োজিত ঘটনা
সুমন্ত গুপ্ত

**সুমন্ত গুপ্ত** (জন্ম: ৯ ফেব্রুয়ারি, ১৯৯১) হলেন একজন ভারতীয় ক্রিকেটার। ২০১৮ সালের ৭ ফেব্রুয়ারি ২০১৭-১৮ বিজয় হাজারে ট্রফিতে বাংলা ক্রিকেট দলের হয়ে তিনি প্রথম লিস্ট এ ক্রিকেটে অবতীর্ণ হন।

## তথ্যসূত্র

## বহিঃসংযোগ
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:বাংলা ক্রিকেট দলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:পশ্চিমবঙ্গ থেকে আগত ক্রিকেটার
বিষয়শ্রেণী:বীরভূম জেলার ব্যক্তি
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ